I 1931 ble det foreslått å montere et system for stormsignaler på tårnet. Stavanger havnestyre besluttet i 1932 å montere et værvarslingssystem på tårnet, til hjelp for havnetrafikken. En værvarslingsmast ble montert på tårnet i juni 1933, og folk i byen var spesielt imponert av en 74-årig rigger, som boltret seg høyt i masten under arbeidet. Til å varsle været fikk tårnet installert et signalsystem til dagsbruk og en lanterne til nattbruk.